Diari Oficial de la Generalitat Valenciana


Sumari del DOGV 9226, del 30-11-2021 (2021/12974)

DECRET 185/2021, de 12 de novembre, del Consell, d'autorització d'implantació de nous ensenyaments universitaris oficials en universitats privades de la Comunitat Valenciana: Universitat Cardenal Herrera-CEU, Universitat Catòlica de València, Universitat Europea de València i Universitat Internacional de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12322


Data del document
:   12-11-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * universitat

DECRET 185/2021, de 12 de novembre, del Consell, d'autorització d'implantació de nous ensenyaments universitaris oficials en universitats privades de la Comunitat Valenciana: Universitat Cardenal Herrera-CEU, Universitat Catòlica de València, Universitat Europea de València i Universitat Internacional de València. [2021/12915]  
  
Les universitats privades que figuren en els annexos I, II, III i IV d'aquest decret, han sol·licitat l'autorització per a implantar ensenyaments universitaris oficials de grau i màster en el curs 2021-2022.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
L'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació de les universitats del compliment dels requisits exigits per la normativa esmentada. El Consell Valencià d'Universitats i de Formació Superior ha sigut informat de la proposta d'autorització per a la implantació dels ensenyaments en la sessió de 22 de febrer de 2021.  
Per això, vistos els articles 8 i 35.2 de la Llei orgànica 6/2001, de 21 de desembre, d'Universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, prèvia deliberació del Consell, en la reunió de 12 de novembre de 2021,  
  
  
DECRETE  
  
Primer  
S'autoritza a les universitats privades: Universitat Cardenal Herrera-CEU, Universitat Catòlica de València, Universitat Europea de València i Universitat Internacional de València, la implantació en el curs 2021-2022, dels ensenyaments universitaris oficials de grau i màster, per a un màxim de places de nou ingrés que figuren en els annexos I, II, III i IV d'aquest decret.  
  
Segon  
Aquestes autoritzacions es posaran en coneixement del Ministeri d'Universitats, amb la finalitat que aquest eleve al Govern la proposta per a l'establiment del caràcter oficial dels títols i la inscripció d'aquests en el Registre d'Universitats, Centres i Títols (RUCT), d'acord amb el que es disposa en l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
Tercer  
El seguiment dels plans d'estudis verificats pel Consell d'Universitats, el realitzarà l'Agència Valenciana d'Avaluació i Prospectiva al cap de dos anys de la implantació, excepte en el cas que aquest procés se solape amb la renovació de l'acreditació.  
  
Quart  
Abans del transcurs de quatre anys per als màsters i de sis anys per als graus, comptadors des de la data de la verificació inicial o des de l'última acreditació, els títols hauran d'haver renovat l'acreditació en els termes establits en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.  
  
Cinqué  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital, i en tot cas haurà de ser atesa amb els mitjans personals i materials de les universitats.  
  
Sisé  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant el Consell, en el termini d'un mes comptador des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, abans esmentada, sense que es puguen interposar simultàniament els dos recursos esmentats.  
Tot això sense perjudici que persones interessades puguen exercitar qualsevol altra via que estimen oportuna.  
  
València, 12 de novembre de 2021  
  
El president de la Generalitat,  
XIMO PUIG I FERRER  
  
La consellera, d'Innovació, Universitats,  
Ciència i Societat Digital,  
CAROLINA PASCUAL VILLALOBOS  
  
  
  
ANNEX I  
  
UNIVERSITAT CARDENAL HERRERA-CEU  
  
GRAU  
Títol Nre. places Centre  
Grau en Ciències de l'Activitat Física i de l'Esport 40 Facultat d'Humanitats i Ciències de la Comunicació. Centre de Castelló  
  
  
MÀSTER  
Títol Nre. places Centre  
Màster universitari en Direcció i Gestió d'Infermeria 200 Facultat de Ciències de la Salut  
Màster universitari en Arquitectura 70 Escola Superior de Ensenyaments Tècnics  
  
ANNEX II  
  
UNIVERSITAT CATÒLICA DE VALÈNCIA  
  
GRAU  
Títol Nre. places Centre  
Grau en Disseny i Narració d'Animació i Videojocs 60 Facultat de Ciències Jurídiques, Econòmiques i Socials  
  
  
  
  
  
ANNEX III  
  
UNIVERSITAT EUROPEA DE VALÈNCIA  
  
GRAU  
Títol Nre. places Centre  
Grau en Física 35 Universitat Europea de València  
Grau en Biotecnologia 50-34-05-65 Facultat de Ciències de la Salut  
  
  
MÀSTER  
Títol Nre. Places Centre  
Màster universitari en Educació Especial 200 Facultat de Ciències Socials  
Màster universitari en Docència Universitària 200 Facultat de Ciències Socials  
Màster universitari en Psicopedagogia 230 Facultat de Ciències Socials  
  
  
  
  
ANNEX IV  
  
UNIVERSITAT INTERNACIONAL DE VALÈNCIA  
  
GRAU  
Títol Nre. places Centre  
Grau en Enginyeria d'Organització Industrial 180 Escola Superior d'Enginyeria, Ciència i Tecnologia  
Grau en Pedagogia 180 Facultat de Ciències de l'Educació  
Grau en Comunicació 60 Facultat d'Arts, Humanitats i Comunicació  
Grau en Logopèdia 180 Facultat de Ciències de la Salut  
Grau en Matemàtiques 180 Escola Superior d'Enginyeria, Ciència i Tecnologia  
  
  
MÀSTER  
Títol Nre. places Centre  
Màster universitari en Direcció i Gestió de Persones 180 Facultat de Ciències Socials i Jurídiques  
Màster universitari en Marketing Digital i Analític / Digital Marketing and Analytics 180 Facultat de Ciències Socials i Jurídiques  
Màster universitari en Psicologia Jurídica 180 Facultat de Ciències de la Salut  
Màster universitari en Comunicació Corporativa i Estratègica  
 180 Facultat d'Arts, Humanitats i Comunicació  
Màster universitari en Intel·ligència Artificial 180 Escola Superior d'Enginyeria, Ciència i Tecnologia  
Màster universitari en Big Data i Ciències de Dades 180 Escola Superior d'Enginyeria, Ciència i Tecnologia  
Màster universitari en Ciberseguretat 180 Escola Superior d'Enginyeria, Ciència i Tecnologia  
Màster universitari en Desenvolupament d'Aplicacions i Serveis Web 180 Escola Superior d'Enginyeria, Ciència i Tecnologia  
Màster universitari en Energies Renovables 180 Escola Superior d'Enginyeria, Ciència i Tecnologia